དེ་ལྟར་ང་ཁོང་དང་ཐག་ཉེ་པོ་ཆགས་སོང་།གང་ལྟར་ངས་གང་འདོད་པ་དེ་གྲུབ་སོང་།ང་ཁོང་གིས་གཟིམ་ཤག་ནང་ཕྱིན་ནས་སར་སྡོད་ནས་ཁོང་གི་ཞབས་ཕུར་མཉེ་དང་མཚམས་མཚམས་དབུ་དང་ཕྱག་སོགས་ཕུར་གྱིན་ཡོེད།ཡང་མཚམས་མཚམས་ཁོང་སྒོམ་བརྒྱབ་པའི་སྐབས་ང་ཁོང་མཉམ་དུ་སྡོད་ཀྱིན་ཡོད།མཚམས་རེར་ཁོང་གཉིད་ཐུང་གཟིམ་སྐབས་ཁོང་ལ་ལྟ་སྡོད་ཀྱིན་ཡོད།གང་ཡིན་ཟེར་ན།ཁོང་བླ་མ་མཁས་པ་འདི་འདྲ་ཞིག་ཡིན་པ་ང་ཡིད་མི་ཆེས་ཙང་ཁོང་ལ་ལྟ་སྡོད་ཀྱིན་ཡོད།དེར་དགེ་བཤེས་ལགས་ཀྱི་ང་ལ་དགའ་པོ་ཞེ་དྲག་གནང་གྱིན་ཡོད།ཁྱེད་རང་ཞབས་ཞུ་ཡག་པོ་རྒྱུག་གྱིན་འདུག་ཞེས་གསུང་ཀྱིན་ཡོད།